CELEX: C2006/036/17
Language: et
Date: 2006-02-11 00:00:00
Title: Euroopa Kohtu (viies koda)  24. novembri 2005.  aasta otsus kohtuasjas C-136/04: Deutsches Milch-Kontor GmbH  versus  Hauptzollamt Hamburg-Jonas (Eksporditoetused — Määrused (EMÜ) nr 804/68, 1706/89 ja 3445/89 — Kolmandas riigis töötlemiseks määratud juust)

11.2.2006   
            
            
               ET
            
            
               Euroopa Liidu Teataja
            
            
               C 36/10
            
         
      EUROOPA KOHTU
   
   (viies koda)
   24. novembri 2005. aasta otsus
   kohtuasjas C-136/04: Deutsches Milch-Kontor GmbH versus Hauptzollamt Hamburg-Jonas (1)
   
   (Eksporditoetused - Määrused (EMÜ) nr 804/68, 1706/89 ja 3445/89 - Kolmandas riigis töötlemiseks määratud juust)
   (2006/C 36/17)
   Kohtumenetluse keel: saksa
   Kohtuasjas C-136/04: Deutsches Milch-Kontor GmbH
      v.
      Hauptzollamt Hamburg-Jonas, mille esemeks on EÜ artikli 234 alusel Bundesfinanzhof'i (Saksamaa) 3. veebruari 2004. aasta otsusega esitatud eelotsusetaotlus, mis saabus Euroopa Kohtusse 15. märtsil 2004, tegi Euroopa Kohus (viies koda), koosseisus: koja esimees: J. Makarczyk, kohtunikud: R. Schintgen ja R. Silva de Lapuerta (ettekandja), kohtujurist: M. Poiares Maduro, kohtusekretär: ametnik B. Fülöp, 24. novembril 2005 otsuse, mille resolutiivosa on järgmine:
   1990. aastal eksporditud juustule, mis oma olemuse poolest on määratud töötlemiseks kolmandas riigis, võib maksta nõukogu 27. juuni 1968. aasta määruse (EMÜ) nr 804/68 piima- ja piimatooteturu ühise korralduse kohta, mida on muudetud nõukogu 22. detsembri 1987. aasta määrusega (EMÜ) nr 3904/87, artikli 17 lõike 1 alusel eksporditoetust tingimusel, et seda on võimalik juustu liiki ja koostist arvesse võttes klassifitseerida komisjoni 15. juuni 1989. aasta määruse (EMÜ) nr 1706/89, millega määratakse kindlaks eksporditoetused piima ja piimatoodete turul, lisas nimetatud kauba koodide alla, nagu need on defineeritud komisjoni 15. novembri 1989. aasta määrusele (EMÜ) nr 3445/89, millega kehtestatakse alates 1. jaanuarist 1990 täielik põllumajandustoodete nomenklatuur eksporditoetuste jaoks, lisatud põllumajandustoodete nomenklatuuris eksporditoetuste jaoks.
   
      (1)  ELT C 118, 30.4.2004.